**Z Á P I S N I C A**

Z 1. riadneho zasadnutia obecného zastupiteľstva, ktoré sa konalo dňa 27. februára 2016 v zasadačke obecného úradu v Dolných Strhároch o 15,00 hod.

**OBECNÉ ZASTUPITEĽSTVO OBCE DOLNÉ STRHÁRE sa na 1.riadnom zasadnutí riadilo nasledovným programom :**

1. Otvorenie zasadnutia

2. Určenie zapisovateľa a overovateľov zápisnice, voľba návrhovej komisie

 3. Kontrola plnenia uznesení

4. Požiarny poriadok obce Dolné Strháre, vymenovanie protipožiarnej hliadky obce a preventivára

 požiarnej ochrany obce

5. Návrh na prijatie daru do vlastníctva obce Dolné Strháre

6. Rôzne

7. Pripomienky a otázky poslancov a občanov obce

8. Rekapitulácia uznesení

9. Záver

**K bodu 1. Otvorenie**

Starostka obce Mgr. Gabriela Hudecová otvorila a viedla zasadnutie OZ. Na 1. riadnom zasadnutí OZ privítala poslancov OZ a všetkých prítomných hostí. Ospravedlnila kontrolórku obce za neprítomnosť. Skonštatovala, že rokovanie obecného zastupiteľstva je uznášania schopné pri počte 5 prítomných poslancov .

Starostka oboznámila prítomných s programom rokovania OZ, ktorý bol v predstihu v zmysle zákona č. 369/1990 Zb.o obecnom zriadení doručený poslancom OZ, ako aj uverejnený na úradnej tabuli obce a tiež na webovej stránke obce . Starostka vyzvala prítomných poslancov na doplnenie, prípadné zmeny v programe.

Nakoľko nikto s prítomných poslancov nemal návrhy na doplnenie, dala hlasovať za predložený návrh programu. Za predložený návrh programu rokovania obecného zastupiteľstva poslanci hlasovali nasledovne a program zasadnutia schválili.

ZA : 4 - Ing. M. Hudec, D. Lukaj, Ing. M. Šamaj , J. Bazovský

PROTI: 0

ZDRŽALI SA : 0

**K bodu 2 . Určenie zapisovateľa a overovateľov zápisnice, voľba návrhovej komisie**

Za zapisovateľa zápisnice bola určená Bc. Soňa Sláviková – pracovníčka Obecného úradu a za overovateľov zápisnice boli určení Dušan Lukaj a Ing. Miroslav Šamaj . Za predsedu návrhovej komisie bol navrhnutý Ing. Miroslav Hudec a za člena Ján Bazovský . Nebol podaný iný návrh , a tak dala starostka hlasovať o takto  predloženom návrhu, ktorý poslanci schválili.

Poslanci hlasovali nasledovne :

ZA : 4 – Ing. M. Hudec, D. Lukaj, Ing. M. Šamaj , J. Bazovský

PROTI: 0

ZDRŽALI SA : 0

**K bodu 3**. **Kontrola plnenia uznesení**

Starostka obce pristúpila ku kontrole plnenia uznesení zo zasadnutia OZ zo dňa 13. 12. 2015.

Na tomto rokovaní neboli prijaté žiadne uznesenia , ktoré by ukladali ich plnenie .

OZ zobralo na vedomie predloženú správu o plnení uznesení z ostatného zasadnutia zastupiteľstva.

**K bodu 4. Požiarny poriadok obce Dolné Strháre, vymenovanie protipožiarnej hliadky obce a preventivára požiarnej ochrany obce** **Dolné Strháre**

Na rokovanie predložila starostka obce návrh Požiarneho poriadku obce Dolné Strháre vypracovaného Technikom požiarnej ochrany. Poslanci sa s predloženým dokumentom oboznámili a dokument v predloženej podobe schválili.

Poslanci hlasovali nasledovne :

ZA : 4 – Ing. M. Hudec, D. Lukaj, Ing. M. Šamaj , J. Bazovský

PROTI: 0

ZDRŽALI SA : 0

Starostka obce predložila návrh členov kontrolnej skupiny a protipožiarnej hliadky : Ing. Miloš Beňov – vedúci kontrolnej skupiny a Milan Krajč – člen kontrolnej skupiny . Do funkcie preventivára požiarnej ochrany obce navrhla vymenovať Jána Pavlova , ktorý spĺňa požiadavky na výkon funkcie v zmysle zákona SNR č. 314/2001 Z. z. o ochrane pred požiarmi . Poslanci predložený návrh schválili.

Poslanci hlasovali nasledovne :

ZA : 4 – Ing. M. Hudec, D. Lukaj, Ing. M. Šamaj , Ján Bazovský

PROTI: 0

ZDRŽALI SA : 0

Poslanec Pavel Jardek sa dostavil na zasadnutie OZ o 15,15 hod. , v ďalšom bode už hlasoval.

**K bodu 5. Návrh**  **na prijatie daru do vlastníctva obce Dolné Strháre**

Starostka oboznámila prítomných s vývojom jednania so Slovenským zväzom chovateľov ohľadne pozemkov nachádzajúcich sa pri vstupe do obce v časti Tabáň . Jednanie postúpilo a v čo najkratšom čase môže dôjsť k prepisu majetku do vlastníctva obce , Čoho podmienkou

 je podľa VZN ČÍSLO 1 /2015 ZO DŇA 8.4.2015 článku 5 Zásad hospodárenia a nakladenia s majetkom obce schváliť prevod nehnuteľného majetku **darom** obecným zastupiteľstvom. Podmienka , ustanovená v zmluve je , že obec uhradí všetky náklady a poplatky spojené so zmluvou ako aj so zápisom vlastníckeho práva do katastra nehnuteľností. Predmetom daru sú nehnuteľnosti na liste vlastníctva a to záhrady , zastavané plochy a nádvoria a tiež rodinné domy v počte 6 , ale skutočnosť nezodpovedá stavu na liste vlastníctva , ide o pozemky bez stavieb a zastavaných plôch a nádvorí. V prípade podpisu a vkladu nehnuteľnosti do katastra , starostka upozornila prítomných poslancov , že sa bude musieť dať vypracovať geometrický plán a tiež žiadosť o zmenu druhu pozemkov .

Starostka obce navrhla chváliť uznesením OZ prijatie daru - nehnuteľnosti nachádzajúce sa v katastrálnom území Dolné Strháre , okres Veľký Krtíš , evidovaných na **LV 47** Okresného úradu Veľký Krtíš –katastrálneho odboru.

Poslanci hlasovali nasledovne :

ZA : 5 – Ing. M. Hudec, D. Lukaj, Ing. M. Šamaj , Ján Bazovský , Pavel Jardek

PROTI: 0

ZDRŽALI SA : 0

**K bodu 6. Rôzne**

Starostka v bode rôzne informovala prítomných :

Kontrolórka obce predložila správu o kontrolnej činnosti hlavnej kontrolórky obce Dolné Strháre za rok 2015 – správu prečítal Dušan Lukaj .

Poslanci zobrali na vedomie predloženú správu.

Starostka oboznámila prítomných s podaným projektom na Kamerový systém v obci , umiestnený na budove obecného úradu, nakoľko po krádeži v mesiaci december je nutné zabezpečiť objekty proti vlámaniu. Bola podaná Žiadosť o nenávratný finančný príspevok z Programu rozvoja vidieka SR 2014 – 2020 pre výzvu na predkladanie žiadostí o nenávratný finančný príspevok na 7.4 – Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry , pod názvom „ Zvýšenie bezpečnosti a prevencie proti vandalizmu na verejných priestoroch“

Starostka oboznámila prítomných s podmienkami vyplývajúcimi s predloženej žiadosti , ktoré musí obec splniť a to konkrétne v prípade schválenia žiadosti si obec zoberie úver v banke, za ktorý ručí podpísanou zmluvou s MH SR.

V súvislosti s podanou žiadosťou boli vynaložené finančné prostriedky obce. Starostka predložila Rozpočtové opatrenie č. 1/2016 , ktoré prijala starostka obce , v ktorom nedochádza k zmene celkovej výšky rozpočtu ale k presunu medzi položkami kapitálového rozpočtu a to z položky 717 002 - rekonštrukcia a modernizácia ,na položku 716 – prípravná a projektová dokumentácia vo výške 950 eur.

Poslanci zobrali na vedomie predloženú správu.

Poslanci OZ boli oboznámení s ponukou spoločnosti Geosense . Menovaná spoločnosť ponúka mapový portál pre obce a verejnosť. Starostka obce zdôvodnila potrebu zakúpiť tento program , nakoľko sa neustále občania dožadujú informácií ohľadne nehnuteľností v katastri Dolné Strháre a Selce . Ďalšou výhodou je , že nám pomôže sprehľadniť zoznam majiteľov nehnuteľností v daných katastrálnych územiach.

Poslanci sa vyjadrili k predloženej ponuke a odporučili starostke obce zakúpiť ponúkaný program.

**K bodu 7. Pripomienky a otázky poslancov a občanov obce**

J. Kalmár : Požiadal o zistenie stavu drevín na susednom pozemku , nakoľko dochádza k vysychaniu smrekov z dôvodu choroby stromov a preto požiadal o výrub takto postihnutých drevín , nakoľko ohrozujú ešte zdravé dreviny.

**K bodu 8. Rekapitulácia uznesení**

Predseda návrhovej komisie Ing. Miroslav Hudec prečítal prijaté uznesenia . Členovia návrhovej komisie a overovatelia zápisnice prehlásili, že zápisnicu si pozorne prečítali a s jej znením súhlasia, čo potvrdili svojimi podpismi.

**K bodu 9. Záver**

Po vyčerpaní všetkých bodov programu starostka obce poďakovala poslancom a ostatným prítomným za aktívnu účasť na zasadnutí.

Zapísala: Bc. Soňa Sláviková

Overovatelia zápisnice potvrdzujú správnosť a kompletnosť zápisnice:

Ing. Miroslav Šamaj

Dušan Lukaj

 Mgr. Gabriela Hudecová

 starostka obce

V Dolných Strhároch 27.02.2016